Un badea Nicolae, oltean clăcaș, care lucrase negustorie cinstită pentru Mustafa Bairactar, cel ajuns vizir temut la Istanbul, se vede dintr-o dată căftănit de turc mare ban; vodă, neîndrăznind nici să nesocotească porunca turcului, nici să-și ridice boierimea în cap, se descurcă trimițîndu-l pe țăran în munți cu porunca de a fi ținut acolo, încît acesta trăiește pînă la moarte îmbrăcat în ițari și cojoc, dar cu țeasta rasă și cu barbă de boier, cum cerea rangul dobîndit.